નવી દિલ્હીઃ ભારતીય રિઝર્વ બેંક લોકોને 500 અને 1000ની જૂની નોટ બેંકોમાં જમા કરવાની અન્ય એક તક આપી શકે છે. જોકે તેના માટે ચોક્કસ રકમની સીમા નક્કી કરવામાં આવશે. 30 ડિસેમ્બરના રોજ જૂની નોટો બેંકમાં જમા કરાવી શકાતી હતી. જ્યારે 31 માર્ચ સુધી રિઝર્વ બેંકમાં જૂની નોટો જમા કરવાની વ્યવસ્થા હાથ ધરવામાં આવી છે. બેંકિંગ ક્ષેત્રો સાથે જોડાયેલા સૂત્રો તરફથી મળતી માહિતી મુજબ રિઝર્વ બેંકને લોકો તરફથી સતત ફરિયાદ મળી રહી છે. કેટલાક લોકો એવા છે કે જેમની પાસે હજી પણ કેટલીક ગણતરીની જૂની નોટો રહી ગઇ છે. જેને તેઓ બેંકમાં જમા કરાવવા માંગે છે.